CELEX: C2006/060/44
Language: sk
Date: 2006-03-11 00:00:00
Title: Vec C-460/05: Žaloba podaná  23. decembra 2005 : Poľská republika proti Európskemu parlamentu a Rade Európskej únie

11.3.2006   
            
            
               SK
            
            
               Úradný vestník Európskej únie
            
            
               C 60/22
            
         Žaloba podaná 23. decembra 2005: Poľská republika proti Európskemu parlamentu a Rade Európskej únie
   (Vec C-460/05)
   (2006/C 60/44)
   Jazyk konania: poľština
   Poľská republika, v zastúpení: Jarosław Pietras, podala 23. decembra 2005 na Súdny dvor Európskych spoločenstiev žalobu proti Európskemu parlamentu a Rade Európskej únie.
   Žalobkyňa navrhuje, aby Súdny dvor:
   
               1.
            
            
               zrušil články 33 ods. 2 a 43 ods. 3 smernice Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (1);
            
         
               2.
            
            
               prejednal vec v poľštine;
            
         
               3.
            
            
               zaviazal Európsky parlament a Radu Európskej únie na náhradu trov konania.
            
         Žalobné dôvody a hlavné tvrdenia
   Vláda Poľskej republiky tvrdí, že nedostatočným odôvodnením prijatého znenia článkov 33 ods. 2 a 43 ods. 3 smernice 2005/36/ES bola porušená základná procesná podmienka.
   Tieto články stanovujú osobitné pravidlá pre uznávanie nadobudnutých práv, ktoré sa uplatnia na poľskú kvalifikáciu sestier zodpovedných za všeobecnú starostlivosť a pôrodných asistentiek. Tieto pravidlá predstavujú výnimku z pravidiel týkajúcich sa uznávania nadobudnutých osobitných práv sestier zodpovedných za všeobecnú starostlivosť a pôrodných asistentiek, ktoré platia pre kvalifikáciu získanú v ostatných členských štátoch. Preambula smernice 2005/36/ES neuvádza žiadne dôvody prijatia vyššie spomenutých výnimiek z uznávania nadobudnutých osobitných práv sestier zodpovedných za všeobecnú starostlivosť a pôrodných asistentiek, ktoré sa preukážu poľskou odbornou kvalifikáciou.
   Absencia dôvodov, ktoré by vysvetľovali prijatie vyššie uvedených ustanovení, predstavuje porušenie článku 253 Zmluvy o založení Európskych spoločenstiev vzhľadom na to, že v priebehu legislatívnych prác smerujúcich k prijatiu smernice 2005/36/ES stratili dotknuté ustanovenia povahu opatrení požívajúcich výhodu vyplývajúcu zo statusu pravidiel, ktoré nie je potrebné osobitne odôvodniť. Bez ohľadu na skutočnosť, že ich obsah bol vymedzený v ustanoveniach Zmluvy o pristúpení, vo svetle článku 9 Zmluvy o pristúpení a priebehu rokovaní o smernici 2005/36/ES tieto opatrenia neťažia z domnienky, že boli dostatočne odôvodnené už tým, že ich obsah bol zakotvený v tejto Zmluve.
   
      (1)  Ú. v. EÚ L 255, 30.9.2005, s. 22.